Diari Oficial de la Generalitat Valenciana


Sumari del DOGV 1963, del 12-02-1993 (1993/827160)

ACORD de la Comissió Territorial d'Urbanisme d'Alacant de 16 d'octubre de 1992, que va aprovar definitivament les Normes Subsidiàries de Planejament d'Algorfa en Sól Urbà, supeditant la seua publicació al compliment de determinades condicions.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1963

Data del DOGV
:   12-02-1993

Secció del DOGV
:   ALTRES DISPOSICIONS

Número del document
:   1993/827160


Data del document
:   16-10-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de la Comissió Territorial d'Urbanisme d'Alacant de 16 d'octubre de 1992, que va aprovar definitivament les Normes Subsidiàries de Planejament d'Algorfa en Sòl Urbà, supeditant la seua publicació al compliment de determinades condicions.  
La Comissió Territorial d'Urbanisme, en la sessió del dia 16 d'octubre de 1992, a la vista de l?expedient de referència i a base d'aquests:  
Antecedents de fet  
1. L?Ajuntament, en la sessió plenària de 23 d'octubre de 1992 va acordar-ne l'aprovació provisional, després d'haver complit els tràmits d'aprovació inicial i d'exposició pública mitjançant anuncis apareguts al BOP i en un dels diaris de més difusió provincial.  
2. Aquesta Comissió, en les sessions de 16 de desembre de 1991 i 15 d'abril de 1992 va acordar-ne la suspensió de l'aprovació, i va concretar, en la darrera de les dues, les deficiències que calia esmenar en la realització d'una reserva de sòl per a la construcció d'una variant de la carretera C-3325: que es justicara la classificació del sòl urbà industrial clau C o que es desclassificara alternativament; que es justificara la previsió de recursos hídrics suficients, i que es garantira la cessió gratuïta i obligatòria dels terrenys confrontants amb el sector II, destinats a equipaments i dotacions (D2).  
3. L?Ajuntament, en la sessió plenària de 9 de juliol de 1992, va acordar desclassificar el sòl urbà industrial clau C, i justificar la disposició de recursos hídrics mitjançant un certificat de la Mancomunitat de Canals del Taibilla.  
4. El 28 d'agost de 1992, l'Ajuntament d'Algorfa en ple va adoptar l'acord de demanar a la Direcció General d'Urbanisme i Ordenació Territorial l'aprovació definitiva del sòl urbà de les Normes Subsidiàries de Planejament.  
5. La documentació, la integren una memòria justificativa, uns plànols d'ordenació i d'informació i unes normes urbanístiques.  
6. La finalitat d'aquest expedient és dotar Algorfa d'unes normes subsidiàries de planejament que permeten superar la insuficiència que per a les necessitats del municipi representa la delimitació de sòl urbà vigent.  
Tanmateix, aquesta resolució es limita, en congruència amb el que el mateix Ajuntament demanà, únicament i exclusivament, a les determinacions relatives al sòl urbà.  
En el document inicialment tramés a aquesta Comissió es classificava com a sòl urbà 56,09 hectàrees subdividides al seu tom en tres nuclis els quals anomena clau A (23,42 ha), que correspon al nucli central municipi; clau B o zona de Ciutat Jardí (23,63 ha), i clau C, industrial (9,04 ha), de nova creació. No obstant això, el sòl corresponent a aquesta darrera clau ha estat desclassificat segons l'acord municipal de 9 de juliol de 1992.  
Consideracions tècnico-jurídiques  
I. La tramitació es considera correcta i s'ajusta al que disposa l'article 114 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992 de 26 de juny i els articles del 125 al 131 del Reglament de Planejament.  
II. La documentació es considera completa, conformement amb els articles 80.2 del text refós de 1992 i el 97 del reglament de Planejament.  
III. Respecte del sòl urbà, una volta esmenades per l'Ajuntament les dues deficiències assenyalades en l'anterior acord d'aquesta Comissió que afectaven més directament aquesta classe de sòl, mitjançant la desclassificació del sòl urbà industrial clau C, i la justificació de la disposició de recursos hídrics suficients per a les necessitats de la seua població, val a dir que, en general, les determinacions que li afecten es consideren correctes, per aplicació del que disposa l'article 78 del text refós de 1992 i el 93 del Reglament de Planejament.  
IV. Tanmateix, atés que la reserva de sòl per a la construcció d'una variant de la carretera C-3325 Orihuela-Guardamar, efectuada en compliment del que requereix l?informe emés al seu moment pel Servei de Carreteres de la Direcció General d'Obres públiques, Urbanisme i Transports, presenta una intersecció directa amb dos viaris propis d'aquesta classe de sòl que no resultaria admissible, resulta necessari, amb caràcter previ a la vigència del present document, que s'eliminen aquestes connexions i es rectifique en aquest punt el traçat de la reserva efectuada, i això sense perjudici del que assenyale al seu dia la Direcció General d'Obres Públiques respecte de l?íntegra reserva de sòl prevista.  
V. Si bé les Normes Subsidiàries de Planejament Municipal constitueixen en principi un document unitari i no susceptible de consideracions fragmentàries i parcials, és necessari valorar la incidència negativa que per al municipi comportaria el fet de disposar d'un document adaptat a les necessitats actualment existents en aquest, i, atés que les irregularitats del seu contingut en punts importants es concreten a àmbits perfectament definits, cal estimar que ens trobem davant d'un cas singular al qual es pot aplicar la doctrina del Tribunal Suprem que en la Sentència, entre d'altres, de 15 de juliol de 1985, afirma que "no sembla que es puga descartar que en casos singulars la suspensió es limite a aspectes parcials del Pla, precisament en aquells en què incideixen les deficiències assenyalades, mentre que en la resta dels seus elements poden ser objecte d'aprovació definitiva".  
VI. La Comissió territorial d'Urbanisme és competent per a l'adopció del present acord, segons el que disposa l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovats pel Decret 137/90, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar:  
Primer L?aprovació definitiva de les Normes Subsidiàries de Planejament d'Algorfa en sòl urbà, i la supeditació de la seua publicació i la conseqüent entrada en vigor al fet que es rectifique el traçat de la reserva de sòl efectuada per a la variant de la carretera C-3385, Orihuela-Guardamar en allò que afecta aquesta classe de sòl, a fi d'eliminar les interseccions entre aquesta variant i el viari propi d'aquest sòl.  
Segon. Mantenir la suspensió d'aprovació respecte del sòl urbanitzable i el sòl no urbanitzable.  
Vist l'acord adoptat per la Comissió Territorial d'Urbanisme, en la sessió del 16 d'octubre de 1992, que va aprovar definitivament l'expedient de referència, amb supeditació de la seua publicació al compliment de certes condicions, i també la documentació presentada per l'Ajuntament amb data 23 de novembre de 1992 que compleix en tots els punts l'acord de la Comissió esmentat, resolc:  
Ordenar la publicació immediata d'aquest Acord d'aprovació definitiva a l'efecte de la seua entrada en vigor. Es recorda a l'Ajuntament la necessitat que publique íntegrament al Butlletí Oficial de la Província d'Alacant les ordenances i les normes urbanístiques, a l'efecte de la seua vigència, conformement al que estableix l'article 70.2 de la Llei Reguladora de les Bases del Règim Local en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i notificar el contingut de la resolució a tots els interessats que apareguen a l'expedient.  
La qual cosa es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, i el 134 del Reglament de Planejament, i val a dir que contra aquest acords anteriors, els quals no esgoten la via administrativa, es poden interposar recursos d'alçada davant el conseller d'Obres Públiques, Urbanisme i Transports, en el termini de quinze dies, segons el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 1 de desembre de 1992.- El Secretari de la Comissió Territorial d'Urbanisme: Fernando Ricart Rodrigo.